"پاکستان وګټله، خو افغانستان ښه لوبه وکړه"، په سوشل ميډيا غبرګون
د ايشيا کپ په سوپر فور سیالۍ کې پاکستانۍ لوبډلې ټه د افغان لوبډلې نه په ګټه اومبارکۍ ورکول کيږي خو د افغانستان د لوبډلې لوبه هم ورسره ستايل کیږي.
د پاکستان لوبډلې د سيالۍ په اخرني اوور کې د افغانستان د ۲۵۸ رنزونو هدف په اووه لوبغاړو سوځېدو پوره کړو. په ياده لوبه په سوشل ميډيا تود بحث روان دی. افغان کرکټ بورډ د دواړو لوبډلو لوبه ستايلې، پاکستان ته يې په ګټه اومبارکي ويلې ده. د کرکټ نړيوالې شورا (ايي سي سي) په ټويټر ليکلي، پاکستان په ابوظهبي کې سخته لوبه وګټله، افغانستان د خپل ګاونډي پرضد ګټه د وړاندې نه رد کړې خو شعېب ملک پاکستان ته ګټه ورکړه، درې بالونه پاتې ؤ او په درې وکټو يې وګټله، لوبه د ستايلو وه". د پاکستان خبريال مبشر زېدي په ټويټر ويلي، "پاکستان ښکلې او افغانستان ښه لوبه وکړه". د عوامي نيشنل ګوند عمومي سېکتر میا افتخار حسېن ويلي، "د پاکستان لوبډلې ته دې ګټه مبارک وي. خو بل لور ته د افغانستان لوبډلې ډېره زياته ښه لوبه وکړه. زه د افغانستان د کرکټ روښانه مستقبل وینم". د پاکستانۍ لوبډلې بېټسمېن لوبغاړي شعېب ملک چې په ياده لوبه کې يې ښه بيټنګ کړی ۵۱ رنزونه يې جوړ کړي، د افغانستان لوبډلې ته يې په ښه لوبه اومبارکي ويلې ده. د پاکستان يو بل لوبغاړي امام الحق ويلي، د ایشيا کپ غوره لوبډله د افغانستان ده.